CELEX: 62014CN0502
Language: el
Date: 2014-11-10 00:00:00
Title: Υπόθεση C-502/14: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 10 Νοεμβρίου 2014 — Buzzi Unicem SpA κ.λπ. κατά Comitato nazionale per la gestione della Direttiva 2003/87/CE κ.λπ.

26.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/13
            
         Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 10 Νοεμβρίου 2014 — Buzzi Unicem SpA κ.λπ. κατά Comitato nazionale per la gestione della Direttiva 2003/87/CE κ.λπ.
   (Υπόθεση C-502/14)
   (2015/C 026/17)
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Προσφεύγουσες: Buzzi Unicem SpA, Colacem SpA, Cogne Acciai Speciali SpA, Olon SpA, Laterlite SpA
   
      Καθών: Comitato nazionale per la gestione della Direttiva 2003/87/CE, Ministero dell’Ambiente e della Tutela del Territorio e del Mare, Ministero dello Sviluppo economico
   
      Προδικαστικά ερωτήματα
   
   
               1)
            
            
               Είναι ανίσχυρη η απόφαση 2013/448/EE της Ευρωπαϊκής Επιτροπής, της 5ης Σεπτεμβρίου 2013, για τον λόγο ότι, κατά τον υπολογισμό των δικαιωμάτων προς δωρεάν κατανομή, η Επιτροπή δεν έλαβε υπόψη το ποσοστό εκπομπών που συνδέονται με την καύση απαερίων —ή αερίων διεργασιών χαλυβουργίας— ούτε το ποσοστό εκπομπών που συνδέονται με τη θερμότητα η οποία παράγεται σε περιπτώσεις συνδυασμένης παραγωγής ηλεκτρισμού και θερμότητας, με αποτέλεσμα να παραβεί το άρθρο 290 ΣΛΕΕ και το άρθρο 10α, παράγραφοι 1, 4 και 5, της οδηγίας 2003/87/ΕΚ (1), καθ’ υπέρβαση των ορίων της εξουσιοδοτήσεως που της παρέχεται βάσει της εν λόγω οδηγίας και ενεργώντας αντιθέτως προς τους σκοπούς της οδηγίας αυτής (ενθάρρυνση της χρήσεως ενεργειακώς αποδοτικότερων τεχνολογιών και διασφάλιση της οικονομικής αναπτύξεως και της απασχολήσεως);
            
         
               2)
            
            
               Είναι ανίσχυρη η απόφαση 2013/448/EE της Ευρωπαϊκής Επιτροπής, της 5ης Σεπτεμβρίου 2013, με γνώμονα τις κοινοτικές αρχές της πρακτικής αποτελεσματικότητας και της αναλογικότητας, κατά το άρθρο 5 ΣΕΕ, λόγω του ότι θίγει αδικαιολόγητα τη δικαιολογημένη εμπιστοσύνη των προσφευγουσών εταιριών περί του ότι θα διατηρούσαν την ποσότητα δικαιωμάτων που τους αναλογούσε βάσει της προσωρινής κατανομής και των διατάξεων της οδηγίας, στερώντας από αυτές την οικονομική ωφέλεια που αντλείται από το αγαθό αυτό;
            
         
               3)
            
            
               Είναι ανίσχυρη η απόφαση 2013/448/EE της Ευρωπαϊκής Επιτροπής, της 5ης Σεπτεμβρίου 2013, καθόσον δεν ελήφθησαν υπόψη, κατά τον υπολογισμό των δικαιωμάτων προς δωρεάν κατανομή, οι εκπομπές των εγκαταστάσεων που εμπίπτουν στο πεδίο εφαρμογής της οδηγίας μόνον από το 2013 και εφεξής, στο μέτρο που αυτές περιελήφθησαν στο σύστημα εμπορίας δικαιωμάτων εκπομπής το οποίο καθιερώθηκε με την οδηγία 2009/29/ΕΚ;
            
         
               4)
            
            
               Είναι ανίσχυρη η απόφαση 2013/448/EE της Ευρωπαϊκής Επιτροπής, της 5ης Σεπτεμβρίου 2013, καθόσον με αυτήν καθορίζεται ο διατομεακός διορθωτικός συντελεστής, λόγω παραβάσεως του άρθρου 296, παράγραφος 2, ΣΛΕΕ και του άρθρου 41 του Χάρτη της Νίκαιας, για τον λόγο ότι η εν λόγω απόφαση στερείται προσήκουσας αιτιολογίας;
            
         
               5)
            
            
               Είναι ανίσχυρη η απόφαση 2013/448/EE της Ευρωπαϊκής Επιτροπής, της 5ης Σεπτεμβρίου 2013, καθόσον με αυτήν καθορίζεται ο διατομεακός διορθωτικός συντελεστής, λόγω παραβάσεως των κατά τα άρθρα 10α, παράγραφος 1, και 23, παράγραφος 3, της οδηγίας 2003/87/ΕΚ κανόνων διαδικασίας;
            
         
      (1)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32).